  Виталий Пронин Дэри ёросысь поселенилэн азьвыл йырыз янгыше уськытэмын Уголовной кодексысь мошеничество статьяя. 55 аресъем воргорон 2016-тӥ арын гужем гурт сюресэз тупатыны малпам. Тодмо ужбергатӥсезлэсь огдырлы катоксэ курем, со понна дун тырымтэ. Таин ӵош ик одӥгеныз огазеяськонэн сюрес тупатон пумысен фиктивной огкыл юнматэм но поселенилэн бюджетысьтыз 100 сюрс манет висъям. Берлогес со уксё пӧлысь 80 сюрс манетсэ кузпалызлэн банкысь счётаз келяны косэм. Озьы гурт казналы ыштон ваем.Воргорон судын янгыше уськытэмзылы пумит ӧз луы. Капыртэм коньдонзэ берыктӥз. Суд сое йыружез понна 200 сюрс манет штраф тырыны косӥз но. Эдуард Степанов  